PATVIRTINTA

Lopšelio-darželio „Kregždutė“ direktoriaus 2017 m. spalio 6 d.

įsakymu Nr. P-44

# ŠIAULIŲ LOPŠELIO-DARŽELIO „KREGŽDUTĖ“

**PRIEŠMOKYKLINIO UGDYMO PEDAGOGO PAREIGYBĖS APRAŠYMAS Nr. 5**

**I SKYRIUS**

**PAREIGYBĖ**

1. Šiaulių lopšelio-darželio „Kregždutė“ (toliau – lopšelis-darželis) priešmokyklinio ugdymo pedagogas yra darbuotojas, dirbantis pagal darbo sutartį. Priešmokyklinio ugdymo pedagogo pareigybė priskiriama mokytojų pareigybių grupei.

2. Pareigybės lygis – A2.

3. Priešmokyklinio ugdymo pedagogo pareigybės paskirtis - organizuoti ugdomąjį procesą lopšelyje-darželyje 5-6 metų vaikams ir padėti įgyti reikiamų kompetencijų, gebėjimų ir įgūdžių, reikalingų sėkmingam ugdymuisi mokykloje.

**II SKYRIUS**

**SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

4. Darbuotojas, einantis šias pareigas, turi atitikti šiuos specialius reikalavimus:

4.1. turėti ne žemesnį kaip aukštąjį koleginį išsilavinimą;

4.2. turėti auklėtojo arba pradinių klasių mokytojo kvalifikaciją, ar baigtą ikimokyklinio ir (ar) pradinio ugdymo mokytojų rengimo programą;

4.3. būti išklausęs specialiosios pedagogikos ir specialiosios psichologijos kursus mokytojams;

4.4. būti įgijęs kompiuterinio raštingumo kompetencijas;

4.5. mokėti suteikti pirmąją medicininę pagalbą;

4.6. būti susipažinęs su higienos ir sanitarijos reikalavimais ikimokyklinėms įstaigoms.

**III SKYRIUS**

**ŠIAS PAREIGAS EINANČIO DARBUOTOJO FUNKCIJOS**

5. Šias pareigas einantis darbuotojas vykdo šias funkcijas:

5.1. organizuoja ugdomąjį procesą, orientuotą į individualius vaiko ugdymo(si) poreikius, priešmokyklinio ugdymo tikslus, uždavinius, standartus;

5.2. parenka ugdymo metodus ir priemones, atitinkančias specialiuosius vaikų ugdymo(si) poreikius;

5.3. kuria stimuliuojančią, funkcionalią, dinamišką, psichologiškai ir fiziškai saugią ugdymo(si) aplinką;

5.4. sistemingai vertina vaikų pasiekimus, fiksuoja vaikų daromą pažangą, apie vaiko pasiekimu informuoja tėvus (globėjus);

5.5. daro išvadas apie kiekvieno vaiko patirties kaupimo ypatumus, prireikus inicijuoja individualių ugdymo(si) programų rengimą, dalyvauja jas rengiant;

6.6. skatina tėvus dalyvauti grupės ir lopšelio-darželio veikloje, rūpinasi tėvų švietimu, pagal kompetenciją teikia jiems informaciją, konsultuoja;

5.7. bendradarbiauja su kitais pedagogais (logopedais, specialiaisiais, socialiniais pedagogais, darželio auklėtojomis, būsimąja mokytoja ir kt.);

5.8. bendrauja ir bendradarbiauja su vietos bendruomene, administracinėmis bei socialinės rūpybos įstaigomis, įvairiomis visuomeninėmis organizacijomis ir kt., prisideda prie bendruomenės socialinių programų įgyvendinimo;

5.9. suteikia ugdytiniui reikiamą pagalbą pastebėjus jo atžvilgiu smurto, prievartos, seksualinio ir kitokio išnaudojimo apraiškas, praneša apie tai lopšelio-darželio vadovams, Vaikų teisių apsaugos tarnybai;

5.10. užtikrina vaikų saugumą visos veiklos metu, niekada nepalieka vaikų be suaugusiojo priežiūros;

5.11. užtikrina grupės žaislų, inventoriaus saugumą ir naudojimą pagal paskirtį;

5.12. organizuoja vaikų ekskursijas, išvykas, pramogas už lopšelio-darželio teritorijos;

5.13. atsako už vaikų saugumą ekskursijų, išvykų metu;

5.14. dalyvauja lopšelio-darželio vidaus audito vykdyme;

5.15. pildo reikalingą dokumentaciją (veiklos planavimas, dienynas, lankomumo apskaita ir kt.).

**IV SKYRIUS**

**ŠIAS PAREIGAS EINANČIO DARBUOTOJO TEISĖS**

6. Priešmokyklinio ugdymo pedagogas turi teisę:

6.1. kelti kvalifikaciją pagal jo pareigoms nustatytus kvalifikacinius reikalavimus, atestuotis švietimo ir mokslo ministro nustatyta tvarka;

6.2. nustatyta tvarka gauti Lietuvos Respublikos darbo kodekse nustatytas atostogas ir valstybės nustatytas lengvatas;

6.3. burtis į savišvietos, kultūrines grupes, dalykines ir metodines sekcijas, būrelius ar susivienijimus:

6.4. dalyvauti lopšelio-darželio savivaldoje.

**V SKYRIUS**

**ŠIAS PAREIGAS EINANČIO DARBUOTOJO** **ATSAKOMYBĖ IR ATSKAITOMYBĖ**

7. Priešmokyklinio ugdymo pedagogas atsako už:

7.1. vaikų saugumą nuo patyčių, patyčių prevenciją ir auklėjimo priemonių taikymą pastebėjus patyčias;

7.2. funkcijų, išvardintų šiame pareigybės aprašyme, atlikimą;

7.3. bendrosios ir pedagoginės etikos normų laikymąsi.

8. Priešmokyklinio ugdymo pedagogas už savo pareigų nevykdymą ar netinkamą vykdymą atsako Lietuvos Respublikos įstatymų nustatyta tvarka.

9. Priešmokyklinio ugdymo pedagogas tiesiogiai pavaldus direktoriaus pavaduotojui ugdymui, atskaitingas lopšelio-darželio direktoriui.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Susipažinau ir sutinku: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas, pavardė, parašas, data)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_